ועדת העבודה, הרווחה והבריאות, כנסת 18, פרוטוקול מספר 687, 2012-04-30 11:30

חיים כץ: שלום, אני פותח את ישיבת הוועדה.

חיים כץ: אנחנו בהכנה לקראת הקריאה השנייה והקריאה השלישית.

חיים כץ: אדוני המציע, מה יש לך להגיד?

דוד רותם: החוק הזה הוא הרע במיעוטו.

דוד רותם: אני הצעתי הצעת חוק הרבה יותר רחבה, אבל אנשי משרד המשפטים ואנשי הייעוץ המשפטי, כולל היועץ המשפטי לממשלה, אנסו אותי להצטמצם.

דוד רותם: בוא נאמר, שזה היה אונס מוסכם.

דוד רותם: לא היתה לי ברירה, ולכן הסכמתי.

דוד רותם: החוק הזה רוצה לומר דבר פשוט, והוא נולד בעקבות פסק דין של השופטת נאור, בעניין הריסת בתים בירושלים.

דוד רותם: היתה טענה: אתם הורסים בית של משפחה, שהמחבל אמנם גר בו, אבל יש אנשים מסביב.

דוד רותם: בית המשפט העליון אמר: "רבותיי, אנחנו שוכנענו שזה מרתיע אחרים, כי הם יודעים שהמשפחה שלהם תישאר בלי בית.

דוד רותם: לכן, אנחנו מאשרים את זה".

דוד רותם: אותו דבר גם במקרה הזה.

דוד רותם: אני רוצה להרתיע אנשים מלבצע פעולות טרור.

דוד רותם: אני רוצה להרתיע אנשים להתעסק בעבירות פליליות כאלה, ולכן אני בא ואומר: "אם תבצעו פעולה כזו ותלכו לכלא ל-10 שנים, המשפחה שלכם תאבד את המחייה שלה".

שמרית שקד: המחבל עצמו ולא בני המשפחה.

דוד רותם: גם בני המשפחה.

שמרית שקד: החוק מתייחס לגמלאות הנשללות מהמחבל עצמו.

רחל אדטו: לאדם עצמו ולא למשפחה.

אופיר אקוניס: שנגזרו עליו 10 שנים.

אופיר אקוניס: כלומר, אם נגזרו עליו 9 שנים אז לא.

חיים כץ: חה"כ אילן גילאון, בבקשה.

אילן גילאון: אני חושב, שהחוק הזה וחוקים מסוגיו לא ראויים.

אילן גילאון: אני חושב, שהפחתת המוטיבציה לפשעים לאומיים נמצאת במקום אחר, אבל אני לא ארחיב על כך את הדיבור.

אילן גילאון: אני אתייחס רק לחוק עצמו, מה עוד שהוא קוצץ.

אילן גילאון: מדובר ב-50%.

אילן גילאון: בעיקרון, אני חושב שזה עניין של שמיטה עם כלי מיטה.

אילן גילאון: זה מין עם שאינו מינו.

אילן גילאון: אין קשר.

חיים כץ: ביידיש – שעטנז.

אילן גילאון: החוק הוא לא חוקתי.

אילן גילאון: אנחנו יכולים לשאול: מדוע פשע לאומי ולא מי שאונס את בנותיו או הורג את ילדיו.

אילן גילאון: המחוקק חשב שזה חוק אוניברסאלי, ואין לערבב מין עם שאינו מינו.

אילן גילאון: אל"ף, זה לא מרתיע.

אילן גילאון: בי"ת, זה לא חוקתי, בעייני.

אילן גילאון: גימ"ל, למה לבלבל את היוצרות?

אילן גילאון: אם אתם רוצים להרתיע, לכו לנושא של החמרת ענישה – למרות שגם בזה אני לא חושב שיש הרתעה - בוודאי לא בנטילת זכויות שהן יסוד של אנשים, ובוודאי לא כאשר אתה יכול לעשות כאן מחיר ולהוריד את זה בחצי.

אילן גילאון: אם מישהו רוצה ללכת עד הסוף, בסדר.

אילן גילאון: אתה נותן לו חצי קצבה אם הוא ביצע פשע לאומי, ואם הוא ביצע פשע אחר הוא הולך לקבל את כל הקצבה.

חיים כץ: לא תמיד.

חיים כץ: יש הרבה מקרים בהם מבצעי עבירות לא מקבלים.

אילן גילאון: אפשר לדרג את זה: מ-10% ומעלה חצי קצבה, שלושת רבעי קצבה, רבע קצבה וכו'.

אילן גילאון: אין קשר בין קצבה לבין ענישה.

אילן גילאון: אלה שני דברים נפרדים ושונים לחלוטין בייסוד.

אילן גילאון: אני לא אאריך את הדיבור, כי הכוונה שלי מובנת.

רחל אדטו: למה אמרת שזה לא חוקתי?

אילן גילאון: כי זו נטילת זכויות יסוד.

אריה ביבי: עד מתי ניתן שיירקו עלינו ונגיד שזה גשם?

חיים כץ: השנה היתה שנה ברוכת גשמים.

אריה ביבי: חה"כ דוד רותם עשה חסד שהוא דיבר על זה.

אריה ביבי: לא רק את הקצבה צריכים להוריד.

אריה ביבי: צריכים לגרש אותם מהארץ.

אריה ביבי: לאדם שעשה פיגוע על רקע חבלני אין מקום במדינה הזו.

אריה ביבי: שיחפש את המדינה שבה רוצים אותו.

עלווה קולן: אנחנו כמובן מתנגדים להצעת החוק הזו.

עלווה קולן: אתמול שלחנו לוועדה את נייר העמדה שלנו, ואני מקווה שקראתם אותו.

עלווה קולן: פגיעה בזכויות של אדם שהורשע בביצוע של פשע, מעבר לענישה שנפסקה נגדו בבית משפט, מנוגדת לערכי היסוד של שיטת המשפט הפלילי.

עלווה קולן: היא מפירה את העיקרון החוקתי הבסיסי, לפיו גם מי שביצע עבירה חמורה ביותר ממשיך להיות אדם שהוא נשוא זכויות.

חיים כץ: ניתן לו להדליק משואה.

חיים כץ: למי שעשה פשע כזה, ניתן להדליק משואה.

עלווה קולן: הענישה אמורה להיות אינדיבידואלית.

עלווה קולן: היא אמורה להיות מבוססת על הנסיבות הספציפיות של כל נאשם ונאשם.

עלווה קולן: הצעת החוק הזו חורגת באופן קיצוני מהעיקרון הזה, כי היא קובעת ענישה אוטומטית לכל מי שביצע פשע מסוג מסוים, וזאת בנוסף לענישה שנפסקה לו בבית המשפט.

עלווה קולן: אפילו בהצעת החוק, שחה"כ רותם מכיר, של שלילת האזרחות, שעברה לפני כשנה, הוחלט שהסמכות לשלול את האזרחות ניתנת לבית המשפט, והיא נבחנת בכל מקרה ומקרה באופן אינדיבידואלי.

עלווה קולן: כאן מדובר על שלילה גורפת ללא בחינה של המקרה האינדיבידואלי.

עלווה קולן: כפי שאמר חה"כ גילאון, זה דבר שאינו ממין העניין.

עלווה קולן: בנוסף, זו שלילה לכל החיים.

עלווה קולן: כלומר, אתם מסמנים פה את המקרה של אדם שמקבל קצבה, מבצע פשע ואז נשללת ממנו הקצבה ב-50%.

רוברט אילטוב: כשהוא הורג - - -

חיים כץ: היא יודעת מה שהיא מדברת.

רוברט אילטוב: גם אני יודע מה אני מדבר.

חיים כץ: תרים את היד ותגיד מה שאתה רוצה.

חיים כץ: היא לא צריכה להסכים איתך.

רוברט אילטוב: גם אני לא צריך להסכים איתה.

חיים כץ: היא יכולה להביע את דעתה.

חיים כץ: זה לגיטימי.

עלווה קולן: מדובר כאן על שלילה של קצבאות שאינן קשורות בביצוע הפשע עצמו.

עלווה קולן: לא מדובר על אדם שביצע פיגוע ונהיה נכה במהלך ביצוע הפיגוע, ואז שללו ממנו את קצבת הנכות.

עלווה קולן: גם לא מדובר על 50%.

עלווה קולן: לא על המקרה הזה מדובר בחקיקה הזו.

עלווה קולן: חברי הכנסת צריכים להבין את זה.

עלווה קולן: אנחנו לא מדברים על אדם שמקבל את הקצבה בגלל אי ביצוע הפשע.

חיים כץ: את יודעת מה היה צריך לעשות איתו?

חיים כץ: היה צריך לשלול ממנו את הכסף שצריך לשלם לנכים אחרים בגלל הפיגוע שהוא עשה.

רחל אדטו: לכל חייהם.

חיים כץ: לכל חייהם.

חיים כץ: ואז אני לא יודע אם גם זה היה נשאר לו, או שהיו לוקחים גם מהשכנים.

אילן גילאון: יכול להיות, אבל זו הצעה אחרת לגמרי.

אריה ביבי: ומשפחתו תפצה את כולם.

רוברט אילטוב: אבל היא יודעת מה היא מדברת.

עלווה קולן: בחוק הזה לא מדובר על שלילה של קצבה, שהתולדה שלה היא ביצוע הפשע.

שמרית שקד: זה נכון.

שמרית שקד: זה קיים.

דוד רותם: זה כבר קיים בחוק.

רחל אדטו: אין צד שני של אנשים?

אברהם מיכאלי: יש זכויות אזרח רק בצד הזה, ולא בצד השני.

עלווה קולן: יש פה פגיעה מאוד חמורה גם באינטרס של השיקום.

עלווה קולן: כלומר, בן אדם הורשע, ישב בכלא במהלך 10 שנים וריצה את העונש שלו.

עלווה קולן: הצעת החוק הזו פוגעת בתכלית הציבורית של לאפשר לו את השיקום ולהקל את השילוב שלו בחזרה בחברה לאחר שהוא ריצה את העונש שלו.

עלווה קולן: להמשיך את הענישה שלו באמצעות שלילת זכויות סוציאליות שאינן קשורות – אני מדגישה שוב – לפשע שהוא ביצע, לא משרתת את הצדק ועשויה להביא לתוצאה הפוכה של הדרה של אדם מהחברה הנורמטיבית ושל העידוד שלו לחזור לפשע.

חיים כץ: חה"כ אריה אלדד, בבקשה.

אריה אלדד: בכנסת הקודמת העברתי חוק, שהתייחס לסעיפים אחרים בביטוח הלאומי בנוגע לשלילת קצבאות.

אריה אלדד: אני מברך את חבריי על התוספת, ואחרי הקיצונים האלה מקדימה אין לי מה להוסיף.

עפו אגבאריה: אני לא מתפלא על הצורה הנוכחית של הבאת הצעת החוק הזו מגורמים ידועים.

עפו אגבאריה: אני גם לא מתפלא על ההקצנה ועליית המפלס הגזעני בצד הזה של הממשלה ושל הרכבה הנוכחי, בעוד שהיא זוכה לתמיכה מאנשים מקדימה.

עפו אגבאריה: זה נראה מאוד לא טוב.

אריה ביבי: בן אדם רוצח.

עפו אגבאריה: זה לא נראה טוב בפני אף מדינה שאומרת על עצמה שהיא מדינה דמוקרטית.

עפו אגבאריה: לצערי הרב, אתם לא רק משחירים את מדינת ישראל אלא גם את הפנים הדמוקרטיים שלה.

עפו אגבאריה: אחרי שמענישים בן אדם על עבירה שעשה, אתה רוצה גם להעניש אותו עוד.

חיים כץ: זה חלק מהעונש.

עפו אגבאריה: לא.

עפו אגבאריה: יש עונש שהוא קיבל אותו.

עפו אגבאריה: אתם חושבים שעל ידי חוקים עוקפים אתם יכולים - - - איך אתם יכולים להעלות על דעתכם לקבל אנשים קיצוניים שמביאים חוקים גזעניים רק לגבי אוכלוסייה מסוימת?

עפו אגבאריה: הרי ידוע שאם יעשה את הטרור הזה יהודי על רקע לאומני, הוא ייצא מזה.

עפו אגבאריה: למה שלא תגדירו שזה רק כלפי ערבים?

דוד רותם: זה לא מוגדר רק בנוגע לערבים, אלא רק למחבלים.

עפו אגבאריה: אם יש מחבלים, זה רק אתה פה.

עפו אגבאריה: אתה מחבל בחוקה של המדינה.

דוד רותם: אתה צודק.

דוד רותם: לא אקבל קצבאות.

עפו אגבאריה: המדינה לא היתה כזו גזענית בתקופות הרבה יותר נכשלות.

עפו אגבאריה: אפילו בתקופת הממשל הצבאי שהיה על הערבים במדינת ישראל, לא היתה כזאת חקיקה גזענית כמו שאתם מביאים היום.

עפו אגבאריה: ראיתי את המשפט של הרוצח מנורבגיה.

עפו אגבאריה: ראיתי איך התייחסו אליו, אבל לא ראיתי את התלהמות של ימין כזה קיצוני.

עפו אגבאריה: איך אתם תיראו בפני העולם?

חיים כץ: אני אענה לך.

חיים כץ: אפשר להרוג בן אדם בשתי שיטות: אפשר להרוג אותו בתותח, שעושה הרבה רעש.

חיים כץ: אפשר להטביע אותו בחבית דבש.

חיים כץ: בנורבגיה הם יטביעו אותו בחבית דבש.

עפו אגבאריה: אז אתה רוצה להרוג אותו בתותח.

חיים כץ: במקומותינו, לפני בחירות ובחגים, פעמיים אנחנו חוגגים ימי הולדת.

אריה ביבי: אתה נתפס ליהודים ולערבים.

עפו אגבאריה: תמיד תמצא את הפרצה ששם זה לא יהיה.

עפו אגבאריה: זו כל החקיקה הגזענית שהביאו מבית מדרשו של ליברמן.

חיים כץ: אנחנו נפגשים פעמיים בשנה כדי לחגוג יום הולדת: פעם אחת ביום העצמאות-יום הולדת למדינה, ופעם שנייה לחגוג תחילת השנה העברית החדשה.

חיים כץ: אנחנו עושים את חשבון הנפש, ואני תמיד כמו מנטרה מברך שלא יורידו לאף אחד את הפנסיה.

חיים כץ: אתה יודע מה אני אומר?

חיים כץ: שלא נדע פיגועים ולא נדע מלחמות.

עפו אגבאריה: הלוואי.

עפו אגבאריה: תעשו שלום.

עפו אגבאריה: תלכו לכיוון השלום.

חיים כץ: אם לא נדע פיגועים, לא יורידו לאף אחד את הפנסיה.

עפו אגבאריה: הקואליציה הזו סתם מחרחרת מלחמה.

חיים כץ: פעמיים בשנה אני מתחנן שלא נדע פיגועים.

עפו אגבאריה: אתם פשוט מכניסים את האנשים לפאניקה, אם זה בחוק כזה של טרור ואם זה לגבי איראן.

עפו אגבאריה: אפילו אנשי ביטחון מובהקים אומרים לכם שאתם מכניסים את האנשים לפאניקה.

עפו אגבאריה: זו הבעיה של החקיקה הגזענית הזו מבית מדרשו של ליברמן.

אריה אלדד: למה גזענית?

עפו אגבאריה: כי זה רק לגבי אוכלוסייה מסוימת.

עפו אגבאריה: אתם יכולים לשקר פעם אחת ויאמינו לכם.

חיים כץ: אריה, חה"כ אפו אגבאריה עשה פה עבודת קודש במשך שלוש שנים.

חיים כץ: אם הוא צריך את הכמה דקות האלה בשביל התקשורת, תן לו.

אריה אלדד: אני מוחא על הביטוי גזעני, כי ממנו משתמע שכל המחבלים ערבים.

עפו אגבאריה: זה גזעני, כי אתם תביאו את הדברים בצורה כזו שאתה תעשה את זה - - - אני חושב שזו בושה וחרפה לוועדה הזו, שהיא תדון בחוק כזה שצריך לשלול אותו על הסף.

חיים כץ: אני מקבל את זה באהבה.

חיים כץ: הוא עשה פה עבודת קודש.

חיים כץ: הוא התייצב ועבד.

חיים כץ: אם הוא צריך להגיד, שיגיד את מה שעל לבו.

אריה ביבי: אני כועס על דודו רותם שעשה רק חצי.

חיים כץ: הוא לא עשה חצי.

חיים כץ: הוא עשה שלם.

דוד רותם: אני עשיתי שלם.

חיים כץ: בגלל הלחצים מקדימה הוא היה צריך להעביר חצי.

אילן גילאון: אני רוצה לשאול שתי שאלות:

אילן גילאון: מה זו הגדרה של רקע לאומני?

אילן גילאון: עמי פופר זה לאומני?

חיים כץ: כן.

רחל אדטו: זה יחול עליו גם.

אילן גילאון: דבר שני, מדוע לא להרחיב את זה גם לגבי פשעים אחרים שהם חמורים?

חיים כץ: אני אגיד לך למה.

חיים כץ: כל דבר קטן מתחיל בסדר בקיר.

חיים כץ: אנחנו מתחילים עם זה ואחר כך נרחיב את זה.

חיים כץ: זה יהיה קל.

חיים כץ: יהיה חוק מסודר, ואז אתה יכול להוסיף עוד סעיף: אל אונס, על גילוי עריות.

אילן גילאון: זו בדיוק הטעות של החקיקה האוניברסאלית הספציפית.

אילן גילאון: על מה אנחנו מדברים?

אילן גילאון: במדינה דמוקרטית יש חקיקה אוניברסאלית.

אילן גילאון: מקבלים עונש עבור מה שמבצעים.

אילן גילאון: אין לערבב מין שבאינו מינו.

אילן גילאון: זה העניין.

חיים כץ: זה חלק מהעונש.

אילן גילאון: אני בעד הפרדות: חלבונים לחלבונים, פחמימות לפחמימות.

שמרית שקד: ראשית, אני רוצה לציין כי חברי הכנסת שביקשו רשות דיבור במליאה הם חה"כ מוחמד ברכה, חה"כ חנא סוויד, חה"כ דב חנין, חה"כ עפו אגבאריה.

חיים כץ: הסתייגויות לדיבור?

שמרית שקד: לא, רשות דיבור.

שמרית שקד: זה משהו חדש בתקנון.

שמרית שקד: הם הגישו לך בקשה שתיתן להם רשות דיבור במליאה.

חיים כץ: גם אריה אלדד מבקש.

שמרית שקד: הם ציינו הסתייגויות דיבור, אבל אני מניחה שהכוונה היתה רשות דיבור.

חיים כץ: גם אריה אלדד מבקש.

אילן גילאון: גם אני מבקש.

חיים כץ: גם אילן גילאון מבקש.

חיים כץ: גם אריה ביבי מבקש.

עפו אגבאריה: אתה רוצה שהוא ידבר.

חיים כץ: הוא הרים את היד.

חיים כץ: הוא ביקש.

חיים כץ: גם אתה.

עפו אגבאריה: אני נרשמתי.

רוברט אילטוב: רק להם יש זכות להירשם.

רוברט אילטוב: לנו אסור.

חיים כץ: כל מי שירצה.

חיים כץ: עפו, יש לי אליך שאלה אחרי שלוש שנים: האם אני לא מנהל את הישיבות בהגינות?

עפו אגבאריה: כל הנושאים, בעיקר החברתיים, מאה אחוז.

חיים כץ: אני לא שאלתי אותך על נושאים חברתיים.

חיים כץ: האדם מרים את היד ומבקש לדבר.

עפו אגבאריה: בסדר.

עפו אגבאריה: אין לי בעיה.

אריה ביבי: חיים, בשבילו אני ארים עוד פעם את היד.

חיים כץ: לא צריך.

חיים כץ: ראיתי.

שמרית שקד: אז, אריה אלדד ואריה ביבי נוספו.

חיים כץ: ואילן גילאון.

אברהם מיכאלי: ונסים זאב.

חיים כץ: תביא לי ייפוי כוח שאתה מוסמך לדבר בשמו.

דוד רותם: זה חוק רציני.

דוד רותם: לא כל אחד צריך לדבר.

חיים כץ: הוא לא יכול להגיד את זה פה.

חיים כץ: הוא גם לא יכול לחתום בשמו.

אברהם מיכאלי: האם צריך ייפוי כוח לרשות דיבור?

חיים כץ: אולי הוא לא רוצה.

אברהם מיכאלי: הוא ביקש ממני.

אברהם מיכאלי: הוא לא צריך לתת ייפוי כוח.

אברהם מיכאלי: כאשר תיקנו את התקנון, לא התכוונו לזה.

חיים כץ: לא התכוונתם?

אברהם מיכאלי: כתוב שם ייפוי כוח?

חיים כץ: כתוב ייפוי כוח מנוטריון.

שמרית שקד: חבר כנסת רשאי כי תינתן לו רשות דיבור בעת הקריאה השנייה.

שמרית שקד: הבקשה כאמור תוצג או בדיון בוועדה או תוגש ליו"ר הוועדה בחתימת חה"כ המבקש, כל עוד לא הסתיים הדיון שבו אישרה הוועדה את הצעת החוק.

שמרית שקד: זה היה בעניין הטכני.

שמרית שקד: לגבי השאלות שעלו כאן – הצעת החוק, כפי שאמר חה"כ רותם, היא תוצאה של הסכמות בין הממשלה למציע, בשיתוף הייעוץ המשפטי לכנסת.

שמרית שקד: התקיימו דיונים רבים עם היועץ המשפטי לכנסת.

שמרית שקד: הצעת החוק הנוכחית היא הצעת חוק מאוד מצומצמת לעומת הצעת החוק המקורית.

שמרית שקד: היא מוגבלת למי שהורשע בעבירות חמורות בלבד.

שמרית שקד: עבירות חמורות מוגדרות פה כעבירות ביטחון שבוצעו מתוך מניע לאומני או בזיקה לפעילות טרור, ונגזרו בגינן 10 שנות מאסר לפחות.

שמרית שקד: מבדיקה שעשינו מצאנו, שאנשים שהורשעו בעבירות האמורות ונגזרו עליהם 10 שנים ומעלה, אלה אנשים שהיו באמת מעורבים ישירים בפעילות טרור ולא אנשים שהיה להם חלק שולי בעניין.

שמרית שקד: התיקון עצמו לא מתייחס לגמלאות קיום.

שמרית שקד: לדוגמא, בגמלה להבטחת הכנסה שנועדה לאפשר קיום מינימאלי לאדם, אין פגיעה.

שמרית שקד: אין גם פגיעה בגמלאות אחרות שהיו יכולות להיחשב כגמלאות קיום.

שמרית שקד: כמו שציין חה"כ רותם, הפגיעה היא רק במחצית.

שמרית שקד: בנוסף, השלילה היא רק מהמחבל עצמו ולא שלילה מבני משפחתו.

שמרית שקד: מדובר רק בגמלאות שהוא זכאי להן.

שמרית שקד: בדיונים ראינו את התכלית שחה"כ ציין: הגנה על חיי אדם, על ביטחון אזרחי המדינה בדרך של הרתעת מחבלים פוטנציאליים מפני מעורבות בפעולות טרור.

שמרית שקד: ראינו לנגד עינינו את הפסיקה של בית המשפט העליון, שקבע שהסיכוי שהרס בית או אטימתו ימנע בהמשך שפיכת דמים מחייב אותנו להקשות את הלב ולחוס על החיים העלולים ליפול קורבן למעשה זוועה של מפגעים יותר מאשר ראוי לחוס על דייריו של הבית.

שמרית שקד: התיקון מהווה הרחבה של הוראות הקיימות היום בחוק לגבי שלילת גמלאות ממחבלים, גם אם הן שונות מהן.

שמרית שקד: הן נדונו ואושרו בפסיקת בתי הדין לעבודה, בין היתר הפסיקה התייחסה לנושא של סולידריות חברתית.

שמרית שקד: חוק הביטוח הלאומי מבטא סולידריות חברתית בין כל אזרחי ותושבי מדינת ישראל.

שמרית שקד: בית הדין לעבודה התייחס לעובדה שאדם שביצע פעולות טרור הדיר עצמו מאותה סולידריות.

שמרית שקד: לפיכך, היועץ המשפטי של הכנסת, על דעת המשנה ליועץ המשפטי לממשלה, אישר את הנוסח הקיים וקבע שהוא עולה בקנה אחד עם עקרונות החוק.

חיים כץ: אנחנו נעבור להקראה.

שמרית שקד: בחוק הביטוח הלאומי [נוסח משולב], התשנ"ה-1995, בסעיף 326 - בסעיף קטן (א), אחרי "מניע לאומני" יבוא: "או בזיקה לפעילות טרור".

שמרית שקד: בסעיף קטן (ב), אחרי "מניע לאומני" יבוא: "או בזיקה לפעילות טרור" כאן יש תיקון גם בסעיפים הקיימים היום (א) ו-(ב).

שמרית שקד: היום הסעיפים שמדברים על פיגועים של מחבלים מתייחסים לפשע שבוצע מתוך מניע לאומני.

שמרית שקד: חה"כ רותם ביקש שנוסיף בסעיף שהוא מחוקק את הנושא של זיקה לפעילות טרור.

שמרית שקד: כדי שלא יהיה הבדל בין הסעיפים הקיימים לסעיף החדש, הכוונה היה לאותה קבוצה.

שמרית שקד: אין כוונה להוסיף אוכלוסייה חדשה.

שמרית שקד: הכוונה היא למחבלים המבצעים פעולות טרור מתוך מניע לאומני.

שמרית שקד: אנחנו עושים תיקון גם בסעיפים (א) ו-(ב).

שמרית שקד: אין הכוונה להחיל את זה על אוכלוסייה שכבר ביצעה פיגועים בעבר.

שמרית שקד: בסופו יבוא: "(ג) בלי לגרוע מהוראות סעיפים קטנים (א) ו-(ב), הורשע אדם באחת או יותר מהעבירות המנויות בפסקאות (1) ו-(2) בהגדרה "עבירת ביטחון" בחוק סדר הדין הפלילי (עצור או חשוד בעבירת ביטחון) (הוראת שעה), התשס"ו 2006, שבוצעה מתוך מניע לאומני או בזיקה לפעילות טרור, ובשל כך נגזרו עליו עשר שנות מאסר לפחות, יפחית המוסד את הגמלה המשתלמת לו לפי פרקים ה עד ח' או י"א בשיעור של 50%, ככל שהוא זכאי לאותה גמלה".

שמרית שקד: אני אציין, שפרק ה זה ביטוח נפגעי עבודה, פרק ו' זה ביטוח נפגעי תאונות, פרק ז' זה ביטוח אבטלה, פרק ח' זה ביטוח זכויות עובדים בפשיטת רגל ופירוק תאגיד, פרק יא' זה ביטוח זקנה וביטוח שארים, ככל שהוא זכאי לאותה גמלה.

שמרית שקד: 2.

שמרית שקד: תחולה – סעיף 326(ג) לחוק העיקרי כנוסחו בסעיף 1(ג) לחוק זה, יחול על מי שביצע עבירה כאמור בו, ביום תחילתו ואילך.

אילן גילאון: אני מציע שבמקום שכתוב 50% יהיה כתוב 49.9%.

חיים כץ: ביקשת רשות דיבור, האם אתה רוצה הסתייגות בנוסף?

אילן גילאון: כן.

שמרית שקד: אי אפשר גם רשות דיבור וגם הסתייגות.

חיים כץ: אם יש לו הסתייגות הוא יוותר על רשות הדיבור.

חיים כץ: הוא יעלה להסתייג.

חיים כץ: ההסתייגות שלו היא שבמקום שיהיה כתוב 50%, יהיה כתוב 49.99%.

חיים כץ: מי נגד?

חיים כץ: בעד – אין

חיים כץ: נמנעים – 1 ההסתייגות לא התקבלה

חיים כץ: ההסתייגות לא התקבלה.

חיים כץ: אתה תדבר על זה במליאה במקום רשות דיבור.

חיים כץ: מי בעד הצעת החוק?

רוברט אילטוב: אני מצביע במקום אורלי לוי.

וילמה מאור: חה"כ רותם מצביע במקום חה"כ מוץ מטלון.

חיים כץ: אנחנו נעבור להצבעה על הצעת החוק בקריאה השנייה והשלישית, כפי שהוקראה עכשיו.

חיים כץ: בעד – 7

חיים כץ: נמנעים – אין הצעת החוק עברה

חיים כץ: זה עבר ברוב קולות.

חיים כץ: הצעת החוק אושרה בוועדה והיא תעלה למליאה בהקדם.

חיים כץ: לפני שרותם יפזר לנו את הכנסת, אנחנו נצליח להעביר את החוק.

חיים כץ: תודה רבה, הישיבה נעולה.